बाबा साहब, कार्ल मार्क्स के इस मत से बिल्कुल सहमत नहीं है कि धर्म कुछ भी नहीं है ,उनके(कार्ल मार्क्स)लिए धर्म का कोई महत्व नहीं है .उनका धर्म केवल यह है कि उन्हें प्रातः काल मक्खन लगे हुए टोस्ट ,दोपहर को खाने के लिए स्वादिष्ट भोजन ,सोने के लिए अच्छा बिस्तर और देखने के लिए सिनेमा चाहिए. यही उनका तत्वज्ञान है मैं ऐसे तत्वज्ञान का हामी नहीं हूं. धर्म की आवश्यकता गरीबों के लिए है .दुखी और पीड़ित लोगों के लिए धर्म की जरूरत होती है. गरीब मनुष्य सदा ही आशा पर जीवित रहता है .जीवन का मूल आशा में है अगर यह आशा नष्ट हो गई तो जीवन कैसे चलेगा? धर्म हर एक को आशावादी बनाता है .गरीबों और पीड़ितों को यही संदेश देता है कि घबराने की आवश्यकता नहीं क्योंकि जीवन आशा दायक है,यही कारण है कि गरीब या पीड़ित व्यक्ति धर्म को चिपका कर रखता है..